Il-kumpanija Melita ħabbret li fetħet l-istazzjon televiżiv Melita More lill-klijenti kollha b’xejn, biex l-għadd totali ta’ stazzjonijiet li saru disponibbli għall-klijenti b’xejn minn meta bdiet l-imxija tal-Coronavirus issa tela’ għal għaxra. Il-Melita żiedet tgħid li mit-30 ta’ Marzu se jixxandar l-istaġun finali tad-dramm televiżiv Ħbieb u Għedewwa, li għal bosta staġuni xxandar fuq TVM. Minbarra Melita More, l-istazzjonijiet disponibbli b’xejn għall-klijenti kollha huma: Disney Channel, Cartoonito, Nick Junior Global u Nickelodeon HD, HGTV, BBC Entertainment, TLC, IDX, u Fox Life.